Παλατιανή σούπα (με κόκκινες φακές, κολοκυθάκια, και κεφτεδάκια)
Για την παλατιανή σούπα -παρότι πρόκειται για φαγητό με «υψηλή» καταγωγή- τα υλικά, αν και πολλά, είναι ταπεινά.
350 γρ. κιμάς μοσχαρίσιος από ελιά , 170 γρ. κρεμμύδι, τριμμένο , 1/8 κουτ. γλυκού κανέλα, σε σκόνη , 1/8 κουτ. γλυκού μοσχοκάρυδο, τριμμένο , 1/4 κουτ. γλυκού κόλιανδρος ξερός, τριμμένος , αλάτι, φρεσκοτριμμένο πιπέρι , 1 σκελίδα σκόρδο, σπασμένη , 1 γεμάτη κουτ. σούπας βούτυρο, αιγοπρόβειο, 250 γρ. κόκκινες φακές , 200 γρ. κολοκύθια, χοντροκομμένα , 300 γρ. σπανάκι φρέσκο ή κατεψυγμένο, χοντροκομμένο , 250 γρ. ντομάτες, χωρίς φλούδες και σπόρια, χοντροκομμένες , 1 φύλλο δάφνης , 2 σκελίδες σκόρδο, ψιλοκομμένες , 1 λίτρο ζεστό νερό , 1 γεμάτη κουτ. σούπας ελαιόλαδο , 20 γρ. βούτυρο αιγοπρόβειο , αλάτι, φρεσκοτριμμένο πιπέρι , φέτες λεμονιού, για το σερβίρισμα
Για την παλατιανή σούπα ξεκινάμε βάζοντας σε ένα μπολ ζυμώνουμε τον κιμά με το κρεμμύδι και τα μπαχαρικά.Πλάθουμε πολύ μικρά κεφτεδάκια, στο μέγεθος φουντουκιού.Σε ένα τηγάνι ζεσταίνουμε το βούτυρο σε δυνατή φωτιά και σοτάρουμε το σκόρδο για 10-15 δευτερόλεπτα, ίσα ίσα να αρωματίσει το λάδι. Το πετάμε.Σοτάρουμε τα κεφτεδάκια σε δόσεις για 3-4 λεπτά, μέχρι να ροδίσουν ομοιόμορφα, και τα βγάζουμε με τρυπητή κουτάλα σε απορροφητικό χαρτί κουζίνας, για να στραγγίξουν από το περιττό βούτυρο.Σε μια κατσαρόλα ζεσταίνουμε σε δυνατή φωτιά το ελαιόλαδο και σοτάρουμε τις φακές με τα κολοκύθια, το σπανάκι και τις ντομάτες για 2-3 λεπτά, μέχρι να μαραθούν τα  λαχανικά.Προσθέτουμε τη δάφνη και το σκόρδο και ρίχνουμε 500 ml νερό. Μετριάζουμε τη  φωτιά και βράζουμε για 15-20 λεπτά ή μέχρι να γίνουν οι φακές.Αφαιρούμε τη δάφνη και λιώνουμε τα λαχανικά και τις φακές με το ραβδομπλέντερ, προσθέτοντας όσο έξτρα  ζεστό νερό χρειάζεται για να γίνει πιο ρευστή η σούπα, ανάλογα και με τις προτιμήσεις μας.Αν δεν έχουμε ραβδομπλέντερ, μεταφέρουμε στο μπλέντερ ή στον πολυκόφτη σε δόσεις.Ξαναβάζουμε τη σούπα στη φωτιά, ρίχνουμε τα κεφτεδάκια και τα 20 γρ. βούτυρο, ανακατεύουμε και μαγειρεύουμε για 2-3 λεπτά.Συνοδεύουμε με φέτες λεμονιού και σερβίρουμε με φρυγανισμένο χωριάτικο ψωμί και δροσερά φύλλα σαλάτας και αρωματικών.
Κολοκυθάκια,Μοσχαρίσιος κιμάς,Φακές